Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: szóló 1992. évi LXXIV. törvény szerint a gyógyszerekre
Paragraph Index: 1298

(1) A fekvõbeteg-gyógyintézet orvosa vagy a kezelõorvos kérelme alapján a 3. §-ban nem említett, az Európai Gazdasági Térség (a továbbiakban: EGT) tagállamában, illetve az Európai Közösséggel vagy az EGT-vel megkötött nemzetközi szerzõdés alapján az EGT tagállamával azonos jogállást élvezõ államban nem, de más országban forgalomba hozatali engedéllyel rendelkezõ gyógyszerek egyedi beszerzését a (3) bekezdésben foglalt feltételek fennállása esetén az OGYI engedélyezi, az alkalmazás szükségességének vizsgálatát követõen. Az engedély kiadásához az OGYI beszerzi a megbetegedés és a szükséges gyógykezelés jellege szerinti, az egészségügyi, szociális és családügyi miniszter irányítása alá tartozó, az adott orvosi szakmában gyógyító-megelõzõ, illetve szervezési-módszertani, továbbképzõ és tudományos-kutató alapintézményként mûködõ, országos feladatkört teljesítõ legalább egy intézmény, illetve ennek hiányában a megbetegedés szerint illetékes szakmai kollégium egyetértését.

Source: https://magyarkozlony.hu/hivatalos-lapok/f242e0a9414d5fe52c65c0a9ec188e27141db05a/dokumentumok/6d18f2a345225c5226cecf1daab5a4a4f480554b/letoltes